สวัสดีค่ะ ปกติประจำเดือนจะมาทุกวันที่9ของทุกเดือน แต่เดือนมกราคมซึ่งประจำเดือนต้องมาวันที่9กุมภาพันธ์ไม่มา ประจำเดือนขาดไป1สัปดาห์ มีอาการฉี่เหลือง จนถึงวันที่18กุมภาพันธ์ ประจำเดือนมามีอาการปวดหน่วงท้องน้อย ก่อนหน้านี้มีเพศสัมพันวันที่5มกราคม มีอาการปวดเกร็งท้องน้อยรุ่นแรงสักพักก็หาย อยากทราบว่าจะมีโรคอะไรไมค่ะ หรือจะตั้งครรภ์ไหมค่ะ
สวัสดีค่ะ หากมีเพศสัมพันธ์เมื่อวันที่ 5มกราคม แล้วขาดประจำเดือนตั้งแต่เดือนมกราคมจนปัจจุบัน แนะนำให้ทดสอบการตั้งครรภ์ดูก่อนนะคะหากไม่ตั้งครรภ์ การขาดประจำเดือนจะเกิดจากสาเหตุต่างๆ ได้แก่ ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นซึ่งหากไม่ตั้งครรภ์ แนะนำให้รอดูประจำเดือนก่อนนะคะ หากขาดประจำเดือนต่อเนื่องมากกว่า 3เดือน แนะนำไปพบแพทย์เพื่อตรวจหาสาเหตุนะคะส่วนอาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นจากที่เล่ามา หากมีอาการปวดท้องน้อยร่วมกับปัสสาวะที่สีเหลืองเข้มขึ้น อาจเป็นอาการกระเพาะปัสสาวะอักเสบได้นะคะ แนะนำให้ดื่มน้ำเปล่าเพิ่มเขึ้น หลีกเลี่ยงการกลั้นปัสสาวะ หากอาการไม่ดีขึ้น แนะนำไปพบแพทย์เพื่อตรวจหาสาเหตุอีกทีนะคะ